Crna Gora

Adresa: Vuka Karadžića, br. 3

81000 Podgorica, Crna Gora

tel: +382 20 407 501

fax: +382 20 482 926

[www.gov.me/mpa](http://www.gov.me/mpa)

Ministarstvo pravde, ljudskih i manjinskih prava

Br. 01-056/21-9822 27.09.2021. godine

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2021. godini (“Službeni list CG“, br. 80/21) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18), Komisija za raspodjelu sredstava za finansiranje projekata/programa nevladinih organizacija Ministarstva pravde, ljudskih i manjinskih prava objavljuje

**JAVNI KONKURS ZA RASPODJELU SREDSTAVA ZA FINANSIRANJE PROJEKATA/PROGRAMA NEVLADINIH ORGANIZACIJA U OBLASTI ZAŠTITE I PROMOVISANJA LJUDSKIH I MANJINSKIH PRAVA – ZAŠTITA I UNAPREĐENJE LJUDSKIH PRAVA LGBTI OSOBA U 2021. GODINI**

**pod nazivom**

**„JEDNAKOST JE PUT“**

Pozivaju se nevladine organizacije koji se bave zaštitom i unapređenjem ljudskih prava LGBTI osoba, a koje imaju kapacitete i iskustvo da prijave projekte/programe na ovaj konkurs, kojim mogu doprinijeti realizaciji prioriteta utvrđenih:

1. Strategijom za unapređenje kvaliteta života LGBT osoba u Crnoj Gori 2019-2023
2. Akcionim planom za Poglavlje 23 - „Pravosuđe i temeljna prava“
3. Izvještajem Evropske komisije za borbu protiv rasizma i netolerancije o Crnoj Gori iz 2017. godine

Strateški ciljevi čijem će ostvarenju doprinijeti projekti/programi nevladinih organizacija u 2021. godini su:

1. Unaprijeđeno društveno prihvatanje LGBTI osoba kroz snažniju podršku građana/ki ostvarivanju njihovih prava, jačanju nediskriminatornog karaktera sistema obrazovanja i eliminaciju diskriminacije u pogledu prava LGBTI osoba na sopstvenu kulturu;
2. Unaprijeđen pristup radu, uslugama i servisima podrške za LGBTI osobe;
3. Unaprijeđen normativni okvir i njegova primjena za zaštitu ljudskih prava LGBTI osoba;
4. Povećanje podrške crnogorskih građana i građanki LGBTI osobama u borbi za ostvarivanje njihovih prava;
5. Unaprijeđen kvalitet i nediskriminatorni karakter sistema obrazovanja u Crnoj Gori;
6. Podignut nivo obučenosti policijskih službenika za efikasnu i efektivnu primjenu normativnog okvira za zaštitu ljudskih prava LGBTI osoba;
7. Podignut nivo obučenosti tužilaca za efikasnu i efektivnu primjenu normativnog okvira za zaštitu ljudskih prava LGBTI osoba;
8. Podignut nivo obučenosti sudija za efikasnu i efektivnu primjenu normativnog okvira za zaštiti ljudskih prava LGBTI osoba;
9. Senzibilisanje službenika u jedinicama lokalne samouprave za rad sa LGBTI osobama i osposobljavanje za primjenu Zakona o životnom partnerstvu lica istog pola i zakona kojim se reguliše pravno prepoznavanje roda;
10. Kreiranje pretpostavki za efikasan monitoring primjene krivičnog i prekršajnog zakonodavstva sa aspekta zaštite LGBTI osoba od diskriminacije i nasilja;
11. Podignut nivo informisanosti LGBTI osoba o njihovim pravima garantovanim zakonima i instrumentima njihove zaštite;
12. Unaprijeđen pristup radu i efektivna zaštita prava LGBTI osoba u sferi radnih odnosa;
13. Unaprijeđen pristup uslugama zdravstvene zaštite za LGBTI osobe;
14. Unaprijeđen pristup uslugama socijalne zaštite i servisima podrške za LGBTI osobe;
15. Unaprijeđena turistička usluga za LGBTI turiste.

Prioritetni problemi u oblasti zaštite i promovisanja ljudskih i manjinskih prava - **zaštita i unapređenje ljudskih prava LGBTI osoba**, koji se planiraju rješavati finansiranjem projekata/programa nevladinih organizacija je/su:

* Neadekvatna primjena zakona u zaštiti ljudskih prava LGBTI osoba;
* Nedovoljan broj profesionalaca osposobljenih za senzibilan rad sa LGBTI osobama u javnim institucijama/ustanovama;
* Nedovoljna osposobljenost lokalnih samouprava za senzibilan rad sa LGBTI osobama i implementaciju politike ljudskih prava LGBTI osoba;
* Izražena prisutnost stereotipa i predrasuda o LGBTI osobama u javnosti;
* Nedovoljna informisanost LGBTI osoba o njihovim zakonskim pravima i instrumentima njihove zaštite:
* Govor mržnje prema LGBTI osobama u online komentarima na medijskim portalima i društvenim mrežama.

**Ciljne grupe** su nevladine organizacije koje se bave zaštitom i unapređenjem ljudskih prava LGBTI osoba, LGBTI servisi, LGBTI osobe, zaposleni u nacionalnim i lokalnim institucijama, sudije, tužioci, policijski službenici, opšta javnost.

Aktivnosti nevladine organizacije koje će doprinijeti ostvarenju ciljeva i zadovoljenju potreba ciljne/nih grupe/a („prihvatljive aktivnosti za finansiranje“) su:

* edukacije i treninzi za različite ciljne grupe ( npr. sudstvo, tužilaštvo, policija, predstavnici lokalnih samouprava, itd.) koji će doprinijeti povećanju nivoa znanja o procesuiranju zločina iz mržnje, borbi protiv govora mržnje, senzibilnom postupanju u radu sa LGBTI osobama;
* analize i istraživanja u vezi sa primjenom normativnog okvira na zaštiti i unapređenju ljudskih prava LGBTI osoba;
* aktivnosti na informisanju LGBTI osoba o njihovim zakonskim pravima i mehanizmima njihove zaštite;
* realizacija kampanja na podizanju svijesti javnosti o ljudskim pravima LGBTI osoba;
* organizovanje različitih događaja (npr. okrugli sto, tribine, javni čas, javne debate itd.) koji doprinose podizanju nivoa znanja učesnika o zabrani diskriminacije LGBTI osoba;
* aktivnosti usmjerene na povećanje vidljivosti LGBTI osoba i identiteta u društvu kroz organizovanje javnih događaja, kampanja, manifestacija, kulturnih dešavanja i sl.

**Ukupan iznos** sredstava koja se mogu raspodijeliti ovim konkursom je: **174.904,05.**

**Najnižiji iznos** sredstava koji se može dodijeliti pojedinom projektu/programu je **7000 eura**, **a najviši 25.000 eura.**

Na ovaj konkurs nevladina organizacija može prijaviti više projekata/programa, **ali joj se mogu dodijeliti sredstva samo za jedan projekat/program u kojem je ta NVO podnosilac projekta/programa ili partner.**

**Prijavu projekta/programa na ovaj konkurs** **može podnijeti nevladina organizacija koja je:**

1. je upisana u Registar nevladinih organizacija;
2. u Statutu ima utvrđene djelatnosti i ciljeve u oblastima koje se odnose na zaštitu i unapređenje ljudskih prava LGBTI osoba;
3. se ne nalazi u registru kaznene evidencije;
4. je predala poreskom organu prijavu za prethodnu 2020. fiskalnu godinu (bilans stanja i bilans uspjeha);
5. je u prethodne tri godine sprovela istraživanje, izradila dokument, organizovala skup ili realizovala projekat/program koji se odnosi na zaštitu i unapređenje ljudskih prava LGBTI osoba;

**Raspodjela sredstava iz ovog konkursa vrši se na osnovu sljedećih kriterijuma:**

1) doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje projekata, odnosno programa prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Službeni list CG“, br.13/18), na obrascu koji utvrđuje i objavljuje na svojoj internet stranici Ministarstvo javne uprave, digitalnog društva i medija www.gov.me/mju, a svaki projekat će bodovati po dva nezavisna procjenjivača, koji moraju obrazložiti dodijeljene bodove po svakom mjerilu.**

**Rok za podnošenje prijava** na ovaj konkurs je 30 dana od dana objavljivanja, odnosno zaključno **sa 27. oktobrom 2021. godine.**

**Prijava projekta/programa dostavlja se isključivo na obrascu propisanom** **Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**, a koji je sastavni dio ovog Konkursa.**

**Uz prijavu na ovaj konkurs, nevladine organizacije su dužne dostaviti:**

• fotokopiju rješenja o upisu u registar NVO;

• fotokopiju statuta u kome su definisani ciljevi i djelatnost, odnosno oblast djelovanja NVO a koji se odnose na zaštitu i unapređenje ljudskih prava LGBTI osoba;

• dokaz o podnešenoj poreskoj prijavi za 2020. godinu i bilans stanja i bilans uspjeha;

• CV organizacije;

• dokaz da je u prethodne tri godine u oblasti zaštite i unapređenja ljudskih prava LGBTI osoba sprovela istraživanje, izradila dokument, organizovala skup, ili realizovala projekat usmjeren na zaštitu i unapređenje ljudskih prava LGBTI osoba, potpisan od strane lica ovlašćenog za zastupanje i potvrđen pečatom nevladine organizacije (ako se prijavljuje na javni konkurs zajedno sa partnerskom nevladinom organizacijom obaveza važi i za partnersku organizaciju;

• ovjerenu izjavu da će NVO prije potpisivanja ugovora obavijestiti komisiju o eventualnim dodijeljenim sredstvima za isti projektni program od drugih državnih organizacionih jedinica;

• ovjerenu izjavu potpisanu od strane ovlašćenog lica za zastupanje i predstavljanje NVO da za projekat/program sa kojim aplicira nije dobio sredstva od istog ili drugog donatora u prethodnoj godini.

***NAPOMENA: Nevladine organizacije kojima se odobre sredstva za finansiranje projekata/programa koji doprinose zaštiti i unapređenju ljudskih prava LGBTI osoba u 2021. godini biće u obavezi da otvore nove žiro račune ili da dostave brojeve žiro računa na kojima nema finansijskih sredstava, a koji će se koristiti isključivo za uplate i isplate vezane za ovaj Javni konkurs!***

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:**  **Ministarstvo pravde, ljudskih i manjinskih prava**  **Vuka Karadžića, br. 3**  **Podgorica**  **sa napomenom: NE OTVARATI - prijava na Javni konkurs broj: 01-056/21-9822 ­ pod nazivom**  **„JAVNI KONKURS ZA FINANSIJSKU PODRŠKU PROJEKTIMA/ PROGRAMIMA KOJI DOPRINOSE ZAŠTITI I UNAPREĐENJU LJUDSKIH PRAVA LGBTI OSOBA U 2021. GODINI pod nazivom „JEDNAKOST JE PUT“** |
| U razmatranje će biti uzeti samo projekti/programi koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom. |
| Eventualna pitanja u vezi ovog konkursa mogu se postaviti i elektronskim putem na adresu: semra.martinovic@mpa.gov.me, najkasnije **do 22. oktobra 2021. godine.** |
| Komisija za raspodjelu sredstava za finansiranje projekata/programa nevladinih organizacija Miistarstva pravde, ljudskih i manjinskih prava će **u roku od 15 dana od dana završetka ovog konkursa**, na internet stranici **Ministarstva pravde, ljudskih i manjinskih prava** i portalu e-uprave objaviti listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Predsjednica Komisije**

**mr Semra Martinović**